paragraph_text: Pump nakon objavljivanja postiže veliki uspjeh kod svojih obožavatelja i glazbenih kritičara. Na albumu se nalazi mnogo raznovrsne glazbe, od komercijalnih do skladbi koje su pristupačne širokom auditoriju. Na materijalu se nalaze dionice odsvirane na rogu i klavijaturama ("Love in an Elevator", "The Other Side"), ali ima i pravog rock and rolla ("F.I.N.E.*", "Young Lust"), kao i iskrenih balada ("What It Takes"). Također se nalaze skladbe s ozbiljnijom problematikom incesta i ubojstvom ("Janie's Got a Gun") i problem sa zloupotrebom droge i alkohola ("Monkey on My Back"). Skladbe "Hoodoo" i "Dulcimer Stomp" instrumentalne su inačice odsvirane u pauzi.